J E G Y Z Ő K Ö N Y V

Készült: Sály Község Önkormányzatának Képviselő-testülete 2025. július 22-én 9.00 órai kezdettel tartott nyílt üléséről.

Az ülés helye: Sály Község Önkormányzatának tanácskozóterme.

Jelen vannak: Hócza József polgármester*,*  Farkas Zoltán, Kolossa Sándor, dr. Nagy Jánosné, Szabó Valéria és Vanczák Róbert képviselők.

Hócza József polgármester: Megállapította, hogy az ülés határozatképes, az ülést megnyitotta.

Igazoltan távol van: Szente Imre alpolgármester.

Jegyzőkönyvhitelesítőknek: *Vanczák Róbert* és Szabó Valéria képviselőt kérte fel.

Hócza József polgármester: köszöntötte a megjelenteket, ismertette a megtárgyalásra kerülő javasolt napirendet.

JAVASOLT N A P I R E N D

1./ Külterületi utak fejlesztése című pályázat megtárgyalása, döntéshozatal.

Előadó: Hócza József polgármester.

2.**/ Sályi Napok rendezvény szervezésével kapcsolatos feladatok megtárgyalása.**

Előadó: Hócza József polgármester

3./ Indítványok, javaslatok.

4./ Települési támogatások elbírálása. (zárt ülés)

Hócza József polgármester: kérte a képviselő-testületet, hogy fogadják el a napirendi javaslatot, jegyzőkönyvvezető, jegyzőkönyvhitelesítők személyére tett javaslatot.

A képviselő-testület egyhangúlag elfogadta

a napirendet, valamint a jegyzőkönyvvezető és jegyzőkönyvhitelesítők személyére tett javaslatot.

Elfogadásra került napirendi pontok:

1./ Külterületi utak fejlesztése című pályázat megtárgyalása, döntéshozatal.

Előadó: Hócza József polgármester.

2.**/ Sályi Napok rendezvény szervezésével kapcsolatos feladatok megtárgyalása.**

Előadó: Hócza József polgármester

3./ Indítványok, javaslatok.

4./ Települési támogatások elbírálása. (zárt ülés)

**Napirend tárgyalása**

1./ Külterületi utak fejlesztése című pályázat megtárgyalása, döntéshozatal.

Előadó: Hócza József polgármester

Hócza József polgármester: tájékoztatta a képviselő-testületet, hogy a külterületi utak fejlesztése című, KAP-RD43-1-25 kódszámú pályázat hiánypótlását kell teljesíteniük határidőre.

Felhívta a figyelmet arra, hogy a fejlesztés kapcsán azon ingatlanok tekintetében, amelyek nem képezik az önkormányzat tulajdonát a kisajátításról, azok önkormányzati tulajdonba vételéről gondoskodniuk kell, ha nyer a pályázat, legkésőbb az első kifizetési kérelem benyújtásáig.

A tulajdonosokkal egyeztetni szükséges, esetlegesen csere ingatlant is lehet majd felajánlani. A föld értéke nőni fog az út megépítésével, ez pozitívum a gazdák számára is.

Dr. Nagy Jánosné képviselő: jelen esetben elbirtoklás nem jöhet szóba?

Dr. Molnár Sándor jegyző: javasolta, hogy mielőbb vegyék fel a kapcsolatot az ingatlanok tulajdonosaival, az ingatlan megosztás is szóba jöhet, de az hosszadalmas folyamat, ezért ne késlekedjenek az egyeztetéssel. Elbirtoklásról akkor lehet beszélni, ha az ingatlant legalább 15 éve szakadatlanul használják.

Hócza József polgármester: a gazdák örülnek az útépítésnek, pár tulajdonossal már beszéltek, de a tulajdonviszonyok rendezése tárgyában meg kell kezdeni az egyeztetést.

A képviselő-testület 6 igen 0 nem szavazattal 0 tartózkodással az alábbi határozatot hozta:

**Sály Község Önkormányzata Képviselő-testületének**

**570/2025.(VII.22.) sz. határozata:**

Tárgy: Külterületi utak fejlesztése című, KAP-RD43-1-25 kódszámú pályázati kiírásra benyújtott pályázat hiánypótlása.

A polgármester tájékoztatta a képviselő-testületet, hogy benyújtásra került a Tibolddaróc-Sály-t összekötő külterületi út kiépítésére vonatkozó pályázat.

A benyújtott pályázat több helyen hiánypótlásra szorul.

A képviselő-testület megbízta a polgármestert, hogy a kiírt hiánypótlással kapcsolatosan határidőre járjon el.

Felelős: polgármester

Határidő: azonnal.

2.**/ Sályi Napok rendezvény szervezésével kapcsolatos feladatok megtárgyalása.**

Előadó: Hócza József polgármester

Hócza József polgármester: részletes tájékoztatást nyújtott az augusztus 2-ára tervezett Sályi Napok programjairól. A meghívók kézbesítése van folyamatban. A vendégek étkeztetéséről is gondoskodni fognak. Kérte a jelenlévő Polgárőr Parancsnokot, hogy a rendfenntartásban működjenek közre, legyen megszervezve a szolgálat.

A könyvtár ünnepélyes átadására most nem kerül sor, azt szeptember hónapban tervezik.

Köszönetét fejezte ki Vanczák Róbert bizottsági elnöknek a földfeltöltésért, továbbá Dr. Nagy Jánosné képviselőnek a Barsi Ház kialakítása kapcsán nyújtott sok-sok segítségéért.

3./ Indítványok, javaslatok.

Hócza József polgármester: tájékoztatta a képviselő-testületet, hogy önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések, MFP/ÖTIFB/2025/ÖTIK kódszámú pályázati kiírásra tudnak pályázatot benyújtani az önkormányzati hivatal épületének energetikai korszerűsítéséhez. Energiamegtakarítás szempontjából a fejlesztés sürgető lenne.

A képviselő-testület egyetértett a pályázat benyújtásával, s megbízta a polgármestert a pályázat határidőre történő benyújtásával, melyről 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**571/2025.(VII.22.) sz. határozata:**

Tárgy: Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések című, MFP/ÖTIFB/2025/ÖTIK kódszámú pályázat benyújtása.

A polgármester tájékoztatta a képviselő-testületet, hogy önkormányzati épületek energetikai korszerűsítéséhez pályázatot tudnak benyújtani. Energiamegtakarítás céljából az önkormányzati hivatal épületének energetikai korszerűsítése sürgető és fontos.

A képviselő-testület egyetértett a javaslattal, s megbízta a polgármestert a pályázat határidőre történő benyújtásával.

Felelős: polgármester

Határidő: azonnal.

Hócza József polgármester: tájékoztatta a képviselő-testületet, hogy járda burkolat felújításra szintén pályázat került benyújtásra, a Gárdonyi Géza utca szakaszán.

Hócza József polgármester: tájékoztatta a képviselő-testületet, hogy az óvoda vezető 2023. augusztus 1-jétől 2025. augusztus 15. napjáig került megbízásra, mivel még megbízásakor nem rendelkezett közoktatási vezető képesítéssel. Időközben a képesítést megszerezte, így az igazgatói megbízása meghosszabbításra kerülhet további három évvel.

A képviselő-testület egyetértett a polgármester javaslatával, s 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**572/2025.(VII. 22.) sz. határozata:**

**Tárgy:** Jerseyné Csép Erzsébet óvodapedagógus igazgatói megbízásának meghosszabbítása

Sály Község Önkormányzatának Képviselő-testülete a pedagógusok új életpályájáról szóló 2023. évi LII. törvény 73.§(13) bekezdés b) pontja szerinti munkáltatói jogkörében, a 401/2023.(VIII.30.) Korm. rendelet 26.§(7) bekezdése alapján

Jerseyné Csép Erzsébet (sz.: Csép Erzsébet Eger, 1973.06.21., a.n.: Oczella Erzsébet)

3441 Mezőkeresztes, Nagymihály u. 48.sz. alatti lakos,

óvodapedagógus munkakörbe kinevezett köznevelési foglalkoztatott két évre szóló - 2023. augusztus 1. napjától 2025. augusztus 15. napjáig tartó – a Sályi Hétszínvirág Óvoda és Konyha vezetésére vonatkozó igazgatói megbízását három évvel, 2028. augusztus 15-ig meghosszabbítja.

Jerseyné Csép Erzsébet igazgató 2025. július 3-án szakvizsgázott pedagógus, közoktatási vezető szakképzettséget tanúsító oklevelet szerzett, teljesítve ezzel igazgatói megbízása meghosszabbításához szükséges jogszabályi feltételt.

A Képviselő-testület Jerseyné Csép Erzsébet igazgatói illetményét és igazgatói megbízási díját, az alábbiak szerint állapítja meg:

havi illetménye összege 789.600.-Ft

 /esélyteremtési illetményrésszel/

 igazgatói megbízási díja 192.270.-Ft/hó

 illetménye összesen 981.870.-Ft/hó

A Képviselő-testület felkéri és felhatalmazza a polgármestert a határozat végrehajtásához szükséges intézkedés megtételére.

**Határidő:** 2025. augusztus 16.

**Felelős:** Hócza József polgármester

A képviselő-testület javaslata volt, hogy amennyiben tanulmányi szerződés megkötésére kerül sor, abban az esetben követelményeket kell támasztani a dolgozókkal szemben. Kerüljön ledolgozásra a támogatott időszak az önkormányzatnál, vagy intézményeinél.

Hócza József polgármester: bejelentette a képviselő-testületnek, hogy kötelező diabetikus szakácsot alkalmazni, így felvételre fog kerülni a szakképesítésnek megfelelő személy.

Szabó Valéria képviselő: a kamerarendszer működésére vonatkozóan tette fel kérdését.

Hócza József polgármester: jelenleg 9 kamera működik, a többi beüzemelésre vár továbbra is.

Tájékoztatta arról is a képviselő-testületet, hogy a településre is kihelyezésre kerül az ATM.

Kolossa Sándor képviselő: többen keresték a településről, főként idősebbek, hogy üveg- műanyag üveggyűjtők kerüljenek kihelyezésre. Sokan nem utaznak már ki a faluból, s helyben nincs lehetőségük a visszaváltásra. Megoldást kell keresniük a problémára.

A képviselő-testületi ülésre érkező Gomba Norbert Bükkábrányi Rendőrőrsparancsnok: örömmel tájékoztatta a jelenlévőket, hogy augusztus 1-jétől közösségi rendőr fog szolgálatot teljesíteni a településen, ez kifejezetten nappali és gyalogos szolgálatot jelent. A körzeti megbízotti irodában fogja ellátni szolgálatát. Kérte a képviselő-testületet, hogy az épület- és helyiség komfortosabbá tételében nyújtsanak támogatást, segítséget.

A Sályi Napok rendezvénysorozaton az iskola udvaron szeretnének egy pavilont felállítani, ahol bűnmegelőzéssel kapcsolatos programot szerveznek.

A programra készenléti járőrszolgálatot is próbál biztosítani.

Hócza József polgármester: a nyílt ülést 11,20, órakor berekesztette. Kérte képviselő-társait, hogy ülésüket zárt ülés formájában folytassák a települési támogatási kérelmek elbírálásával. A képviselő-testület a javaslattal egyetértett.

K.m.f.

Dr. Molnár Sándor Hócza József

 jegyző polgármester

Szabó Valéria Vanczák Róbert

jegyzőkönyvhitelesítők